Federasyonê Karkeran ê Koçberan ê Almanya (AGÎF) yê AVEG-KONî şaristanê Kolnî yê Almanya de xeymêke akerde û hêrişê îşxalî yê dewleta tirke yê vera Kurdîstanî şermezar kerdî. Çalakîye de seba pîlkerdişê têkoşînî veng ame dayene.
Çalakîye de vilawekê AVEG-KONî ameyî wendene, vilawek de ame parekerdene ke vera îşxalî ganî karker û kedkarî têbigêrê. Ame îfadekerdene ke şer û îşxal seba kedkaran yeno manaya xizanîye, vêşanîye û nîjadperestîye û vera dîktatorîya faşîste ganî têkoşîn bêro pîlkerdene.
